Παράγκα (ποδόσφαιρο)

Ο όρος Παράγκα, αναφέρεται στον έλεγχο της ΕΠΟ από εξωθεσμικά όργανα, στη χειραγώγηση αγώνων από ποδοσφαιρικούς παράγοντες, επιλεγμένους διαιτητές και γενικά σε όλη την παράνομη δραστηριότητα γύρω από την διοργάνωση των πρωταθλημάτων με προκαθορισμένο νικητή. Ως όρος, η Παράγκα έχει συνυφαστεί κυρίως με την περίοδο 1997-2003 κατά την οποία ο Ολυμπιακός κατέκτησε επτά συνεχόμενα πρωταθλήματα.

Η "Παράγκα" του Θωμά 
Με τον όρο παράγκα, συνήθως ορίζεται την περίοδο 1997-2003, όταν ο Ολυμπιακός κατέκτησε και τα επτά πρωταθλήματα εκείνης της περιόδου, με πρόεδρο τον Σωκράτη Κόκκαλη. Με τη μέθοδο της τηλεφωνικής υποκλοπής, ο δημοσιογράφος Μάκης Τριανταφυλλόπουλος ανακάλυψε μια συνομιλία του Θωμά Μητρόπουλου (ιδιοκτήτη της ΠΑΕ Αιγάλεω και ταυτόχρονα «σύμβουλος του Ολυμπιακού σε θέματα διαιτησίας») και του διαιτητή Γίαννη Σπάθα, όπου ο Σπάθας ανέφερε ότι μόνο Ολυμπιακός και το Αιγάλεω πρέπει να κερδίζουν τους αγώνες με κάθε κόστος. Ο δημοσιογράφος ανακάλυψε επίσης και την εμπλοκή του τότε προέδρου της Ελληνικής Ποδοσφαιρικής Ομοσπονδίας, Βασίλη Γκαγκάτση. 

Ο υφυπουργός Αθλητισμού Γιώργος Φλωρίδης προσπάθησε να εξυγιάνει το ελληνικό ποδόσφαιρο χωρίς επιτυχία αφού κανένας δεν τιμωρήθηκε για τη συμμετοχή του στο φερόμενο κύκλωμα της εποχής.

Κοριόπολις 

Το σκάνδαλο των στημένων αγώνων ήρθε στο φως τον Ιούνιο του 2011 στην Ελλάδα ύστερα από έρευνα της UEFA και της ΕΥΠ. Μετά από δίκες που κράτησαν χρόνια και που αφορούσαν τα αδικήματα της δωροδοκίας, της εξαγοράς, της νόθευσης ανταγωνισμού και της απειλής χρήσης βίας, το Εφετείο καταδίκασε ποδοσφαιρικούς παράγοντες και αθώωσε άλλους. όπως τον Αχιλλέα Μπέο.

Αντιδράσεις και δικαστική διαδικασία 
Το 1999, μετά από έναν αγώνα ανάμεσα στην ΑΕΚ και στον Ολυμπιακό, ο Ντέμης Νικολαΐδης, τότε ποδοσφαιριστής της ΑΕΚ μαζί με τον Ηλία Ατματσίδη και τον Μιχάλη Κασάπη, αποφάσισαν να απέχουν από την εθνική Ελλάδος, ως διαμαρτυρία για την διαιτησία. Γύρισαν στην εθνική το 2001, με προπονητή τον μετέπειτα πρωταθλητή Ευρώπης, Ότο Ρεχάνγκελ. 

Το 2004, ο πρώην προπονητής του Αιγάλεω, Στεφάν Ντεμόλ, είπε ότι τον απέλυσαν επειδή δεν συμφωνούσε με τον πρόεδρο για τα στημένα παιχνίδια. 

Στις 21 Φεβρουαρίου 2011, μετά την ήττα του Παναθηναϊκού από τον Ολυμπιακό στο "Γεώργιος Καραϊσκάκης" και το αμφισβητούμενο οφσάιντ του Κατσουράνη, αλλά και τις διαμαρτυρίες του Παναθηναϊκού για πέναλτι σε βάρος του Βασίλη Τοροσίδη), ο Γάλλος επιθετικός, Τζιμπρίλ Σισέ, ανακοίνωσε ότι αποχωρεί από το ελληνικό πρωτάθλημα λόγω της διαιτησίας.

Με το ξέσπασμα του σκανδάλου Καριόπολι η ΟΥΕΦΑ δεν επέβαλλε κάποια τιμωρία.

Κατηγορίες για σύσταση εγκληματικής οργάνωσης 
Τον Αύγουστο του 2014, νέα στοιχεία ήρθαν στο φως από την Εθνική Υπηρεσία Πληροφοριών που εμπλέκουν τον Μαρινάκη, τον Γιώργο Σαρρή (πρόεδρο της ΕΠΟ) και άλλους ποδοσφαιρικούς παράγοντες, διαιτητές και δικαστές ως μέλη εγκληματικής οργάνωσης. Ο Μαρινάκης επίσης, φαίνεται να βρίσκεται πίσω από την επίθεση στο αρτοποιείο του Πέτρου Κωνσταντινέα και πίσω από επιθέσεις σε διαιτητές (Γιώργος Νταλούκας, Δημήτρης Κύρκος κ.λπ.), δημοσιογράφοι και άλλοι. 

Τον Σεπτέμβριο του 2014, ο πρώην Γάλλος ποδοσφαιριστής του Λεβαδειακού, Ολιβιέρ Καπό, δήλωσε στα Γαλλικά ΜΜΕ ότι «στο ελληνικό ποδόσφαιρο όλα είναι διεφθαρμένα και ελεγχόμενα από τη μαφία, ενώ η ΦΙΦΑ και η ΟΥΕΦΑ απλά αδιαφορούν.» 

Τον Νοέμβριο του 2015, ο Επικεφαλής Διαιτησίας Χίου, Ντάλας, έκρινε την διαιτησία Σπαθά ως την χειρότερη που έχει δει ποτέ, θεωρώντας πως τα λάθη δεν ήταν φυσιολογικά. Λίγες μέρες αργότερα, παραιτήθηκε από την διεύθυνση διορισμών διαιτητών σε Σούπερ Λιγκ και Φούτμπολ Λιγκ. 

Τον Ιούνιου του 2015, ο πρώην ιδιοκτήτης της ΠΑΕ Φωστήρας, Κάρλο Βαντεκέρκοφ, δήλωσε: "Η κατάσταση στην Ελλάδα είναι ντροπιαστική, η δεύτερη κατηγορία είναι μια καταστροφή...Με προσέγγισαν επίσης να στήσω έναν αγώνα...φαίνεται να είναι στην κουλτούρα τους". 

Τον Φεβρουάριο του 2022, ο πρώην επιθετικός του Παναθηναϊκού, Μάρκους Μπεργκ είπε ότι "το ελληνικό ποδόσφαιρο είναι πολύ διεφθαρμένο. Μία μέρα μπήκε ο προπονητής στα αποδυτήρια και μου είπε: πρόσεξε πολύ, θα πάρεις κίτρινη κάρτα σήμερα μόνο και μόνο κοιτάζοντας τον διαιτητή. Δεν θέλουν να παίξεις στα πλέι οφ. Πρόσεξε πολύ. Επειδή ήμουν ένας από τους καλύτερους παίκτες" ενώ στην συνέχεια είπε ότι "Τα πράγματα συμβαίνουν όπως τα έχουν αποφασίσει από πριν, παρότι σκέφτεσαι «όχι, αυτό δεν μπορεί να συμβεί" μεταξύ άλλων.

Δείτε επίσης 

 Σκάνδαλο στημένων αγώνων 2011  
 Καλτσιόπολι 
 Υπόθεση των λουλουδιών 
 Σκάνδαλο της Ριζούπολης

Παραπομπές 

Έγκλημα στην Ελλάδα
Διαφθορά στην Ελλάδα
Ποδόσφαιρο στην Ελλάδα
Ποδoσφαιρικά σκάνδαλα
Α΄ Εθνική κατηγορία ποδοσφαίρου αντρών Ελλάδας
Χειραγώγηση αγώνων